wickkiey/tamil-wikipedia-markdown huggingface dataset:
# விக்கிப்பீடியா:ஆண்டு நிறைவுகள்/திசம்பர் 28


**திசம்பர் 28**:  
- 1885 &ndash; இந்தியாவின் வழக்கறிஞர்கள், அறிவியலாளர்கள், ஊடகவியலாளர்கள் 72 பேர் இந்திய தேசிய காங்கிரசு கட்சியை மும்பை மாகாணத்தில் ஆரம்பித்தனர்.
- 1895 &ndash; பிரான்சின் **லூமியேர் சகோதரர்கள்** (படம்) பாரிஸ் நகரில் தங்கள் திரைப்படத்தை முதன்முதலாகப் பொதுமக்கள் பார்வைக்குக் கட்டணத்துடன் திரையிட்டனர்.
- 1895 &ndash; எக்சு-கதிர்கள் பற்றிய கண்டுபிடிப்பை வில்லெம் ரோண்ட்கன் வெளியிட்டார்.
- 1943 &ndash; சோவியத் அதிகாரிகள் கால்மீக்கிய இனத்தவரை சைபீரியாவுக்கும், மத்திய ஆசியாவுக்கும் நாடு கடத்தினர்.
- 1994 &ndash; விடுதலைப் புலிகளின் உப தலைவர்களில் ஒருவரான கோபாலசாமி மகேந்திரராஜா இந்திய அமைதிப்படையுடன் இணைந்து புலிகளுக்கெதிராக சதி செய்தார் என்ற குற்றச்சாட்டின்பேரில் அவருக்கு புலிகளால் மரணதண்டனை நிறைவேற்றப்பட்டது.
- 1999 &ndash; இலங்கை, புங்குடுதீவில் சாரதாம்பாள் சரவணபவானந்தக் குருக்கள் (29) என்ற பெண் இலங்கைக் கடற்படையினரால் கடத்தப்பட்டு பாலியல் வன்முறைக்கு உட்படுத்தப்பட்டுப் படுகொலை செய்யப்பட்டார்.
- 2014 &ndash; சிங்கப்பூர் நோக்கிச் சென்ற இந்தோனேசியா ஏர்ஏசியா விமானம் 8501 கரிமட்டா நீரிணையில் விபத்துக்குள்ளானதில் அதில் பயணம் செய்த அனைத்து 162 பேரும் உயிரிழந்தனர்.
**எஸ். என். நாகராசன்** (பி. 1927) **எஸ். பாலசுப்பிரமணியன்** (பி. 1936) **எஸ். செல்வசேகரன்** (இ.&nbsp;2012)
# விக்கிப்பீடியா:ஆண்டு நிறைவுகள்/திசம்பர் 29


**திசம்பர் 29**:  
- 1835 &ndash; மிசிசிப்பி ஆற்றின் கிழக்கேயுள்ள செரோக்கீ இன மக்களின் நிலங்கள் அனைத்தையும் ஐக்கிய அமெரிக்காவுக்குக் கொடுக்கும் ஒப்பந்தம் கையெழுத்திடப்பட்டது.
- 1890 &ndash; வூண்டட் நீ படுகொலை: தென் டகோட்டாவில் அமெரிக்கப் படைகள் பெண்கள் குழந்தைகள் உட்பட 300 ஆதிகுடிகளை படுகொலை செய்தனர்.
- 1930 &ndash; அலகாபாத் நகரில் கூட்டம் ஒன்றில் உரையாற்றிய கவிஞரும், மெய்யியலாளருமான **முகமது இக்பால்** (படம்) முஸ்லிம்களுக்கென தனிநாடு கோரிக்கையைக் கொண்ட தனது இரு-நாடுகள் கொள்கையை முன்வைத்தார்.
- 1940 &ndash; இரண்டாம் உலகப் போர்: லண்டன் நகரின் மேல் நாட்சி ஜெர்மனியின் வான்படைகள் தீக்குண்டுகளை வீசியதில் 200 பொதுமக்கள் கொல்லப்பட்டனர்.
- 1998 &ndash; கம்போடியாவில் 1970களில் ஒரு மில்லியன் மக்கள் கொலை செய்யப்பட்டமைக்கு கெமர் ரூச் தலைவர்கள் மன்னிப்புக் கேட்டனர்.
- 2011 &ndash; சமோவா, டோக்கெலாவ் ஆகிய நாடுகள் புதிய நாள்காட்டியை அறிமுகப்படுத்தின. இதன்படி, டிசம்பர் 29 இற்கு அடுத்தநாள் டிசம்பர் 31 ஆக அறிவித்தன.
**ரொபின் தம்பு** (பி. 1930) **பழ. கோமதிநாயகம்** (இ.&nbsp;2009) **தமிழண்ணல்** (இ.&nbsp;2015)
# சிவனிடம் உபதேசம் பெற்ற குருநாதர்கள்

சிவபெருமானிடம் உபதேசம் பெற்ற எட்டு குருமார்கள் சைவ சமயத்தின் குரு பாரம்பரியத்தினைத் தொடங்கியவர்கள் ஆவார்கள்.  

சைவ சமயத்தில் குரு பாரம்பரியம் என்று சொல்லப்படுவது சிவபெருமானிடம் உபதேசம் பெற்று குருவானவர்களின் பரம்பரையாகும். குருவிடமிருந்து கற்ற சீடர்களும், அவர்கள் கற்பித்தவர்களும் கொண்ட பாரம்பரியமாகும்.  

இந்த குரு பாரம்பரியம் சிவபெருமானிடமிருந்து தொடங்குகிறது. சிவபெருமானிடமிருந்து நேரடியாக உபதேசம் பெற்றவர்கள் எட்டு குருநாதர்களாவார்கள். இவர்களைப் பற்றி திருமூலரின் திருமந்திரத்தில் குறிப்பிடப்பட்டுள்ளது.  

"நந்தி அருள் பெற்ற நாதரை நாடிடின்  
நந்திகள் நால்வர் சிவயோக மாமுனி  
மன்று தொழுத பதஞ்சலி வியாக்ரமர்  
என்றிவர் என்னோடு எண் மரும் ஆகும்".  

இதில் என்னோடு என்பது திருமூலரைக் குறிப்பதுவாகும்.  

**நந்திகள் நால்வர்**  
- சனகர்
- சனந்தனர்
- சனாதனர்
- சனற்குமாரர்

- நந்தி தேவர்
- சிவயோக மாமுனி
- பதஞ்சலி
- வியாக்கிராமர்
- திருமூலர்

## காண்க

## உசாத்துணை நூல்கள்
- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
# சைவ சித்தாந்த சாத்திரங்கள்

சைவ சித்தாந்த சாத்திரங்கள் பதினான்கு ஆகும். தமிழர்களின் தொன்மை மிகுந்த தத்துவம் எனப் போற்றப்படுகின்ற இந்த சாத்திரங்கள் பற்றி ஜி.யூ.போப் அவர்கள் பாராட்டியுள்ளார். இவைகள் 12-ஆம் நூற்றாண்டில் இரண்டும், 13-ஆம் நூற்றாண்டில் நான்கும், 14-ஆம் நூற்றாண்டில் எட்டுமாகத் தோன்றின.பதினான்கு சாத்திரங்கள் எவை எவை என்பதை-  

: 'உந்தி களிறு உயர்போதம் சிந்தியார்  

:பிந்திருபா உண்மை பிரகாசம்-வந்தவருட்  

:பண்புவினா போற்றிகொடி பாசமிலா நெஞ்சுவிடு  

:உண்மைநெறி சங்கற்பம் முற்று'  

எனவரும் வென்பா குறிக்கும்.  

பதினான்கு சாத்திரங்களும் அவற்றினை இயற்றியோர்களும் கீழே.  
- திருவுந்தியார் - திருவியலூர் உய்யவந்த தேவநாயனார்
- திருக்களிற்றுப்படியார் - திருக்கடவூர் உய்யவந்த தேவநாயனார்
- சிவஞானபோதம் - மெய்கண்ட தேவநாயனார்
- சிவஞான சித்தியார் - திருநறையூர் அருள்நந்தி தேவநாயனார்
- இருபா இருபஃது - அருள்நந்திசிவாசாரியார்
- உண்மை விளக்கம் - திருவதிகை மனவாசகங்கடந்தார்
- சிவப்பிரகாசம் - உமாபதிசிவாசாரியார்
- திருவருட்பயன் - உமாபதிசிவாசாரியார்
- வினாவெண்பா - உமாபதிசிவாசாரியார்
- போற்றிப்பஃறொடை - உமாபதிசிவாசாரியார்
- உண்மைநெறி விளக்கம் - உமாபதிசிவாசாரியார்
- கொடிப்பாட்டு - உமாபதிசிவாசாரியார்
- நெஞ்சுவிடுதூது - உமாபதிசிவாசாரியார்
- சங்கற்ப நிராகரணம் - உமாபதிசிவாசாரியார்
# அட்டமா சித்திகள்

**அட்டமா சித்தி** என்று மரபாகக் கருதப்படும் எட்டுத் திறமைகளை அடைந்தவர்கள் சித்தர்கள் ஆவர். இவை இயற்கை அளித்த திறமைகள் எனவும், அற்புதத் தன்மை உடையன என்றும் கருதப்படுகின்றன. இவ்வாறான அட்டமா சித்திகளைச் சித்தர்கள் அட்டாங்க யோகப் பயிற்சியினால் பெற்றனர். இந்தச் சித்திகளைத் திருமந்திரம் விளக்குகிறது.  

## அட்டமா சித்திகள்
திருமூலர்--திருமந்திரம்-668வது பாடல்  
### அட்டமா சித்திகள் விளக்கம்
1. *அணிமா* - அணுவைப் போல் சிறிதான தேகத்தை அடைதல்.
1. *மகிமா* - மலையைப் போல் பெரிதாதல்.
1. *இலகிமா* - காற்றைப் போல் இலேசாய் இருத்தல்.
1. *கரிமா* - கனமாவது-மலைகளாலும், வாயுவினாலும் அசைக்கவும் முடியாமல் பாரமாயிருத்தல்.
1. *பிராத்தி* - எல்லாப் பொருட்களையும் தன்வயப் படுத்துதல், மனத்தினால் நினைத்தவை யாவையும் அடைதல், அவற்றைப் பெறுதல்.
1. *பிராகாமியம்* - தன் உடலை விட்டு பிற உடலில் உட்புகுதல். (கூடு விட்டுக் கூடு பாய்தல்)
1. *ஈசத்துவம்* - நான்முகன் முதலான தேவர்களிடத்தும் தன் ஆணையைச் செலுத்தல்.
1. *வசித்துவம்* - அனைத்தையும் வசப்படுத்தல்.

## விளக்கம் தரும் பாடல் பொருள் நோக்குப் பிரிப்பு
அணுவினும் நுண்ணுருவு கொளல் அணிமாவாம், அவற்றின்  
:அதி வேகத்து இயங்கியும் தோய்வற்ற உடல் லகிமா,  
திணிய பெருவரை என மெய் சிறப்புறுகை மகிமா,  
:சிந்தித்த பலம் எவையும் செறிந்துறுகை பிராத்தி,  
பிணை விழியர் ஆயிரவரொடும் புணர்ச்சி பெறுகை  
:பிரகாமி, ஈசிதை மாவலியும் அடி பேணி  
மணமலர் போல் எவராலும் வாஞ்சிக்கப்படுகை  
:வசி வசிதை வலியாரால் தடுப்பரிய வாழ்வே.  

- பூலோகசிங்கம், பொ., *இந்துக் கலைக்களஞ்சியம்*, கொழும்பு, 1990
- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# அட்டாங்க யோகம்

சைவத்திருமுறைகளில் பத்தாம் திருமுறையான திருமூலர் எழுதிய திருமந்திரம் ஒன்பது ஆகமங்களின் கருத்தை ஒன்பது தந்திரங்களில் விளக்குகின்றது. இதில் மூன்றாம் தந்திரம் வீராகமத்தின் சாரமாகும். மூன்றாம் தந்திரத்தில் முதலாவதாக இடம் பெற்றிருப்பது **அட்டாங்க யோகம்** எனப்படும்.  

அது அட்டாங்க யோகத்தின் எட்டு உறுப்புக்களைக் கீழ்க்கண்டவாறு தொகுத்துக் கூறுகிறது:  

**இயம நியமமே எண்ணிலா ஆதனம்**  

**நயமுறு பிராணாயா மம்பிரத்தி யாகாரம்**  

**சயமிகு தாரணை தியானஞ் சமாதி**  

**அயமுறும் அட்டாங்க மாவது மாமே** (திருமந்திரம் : 3:1:4)  

## பெயர்க் காரணம்

அட்டம் என்பது எட்டு என்ற எண்ணைக் குறிக்கும். அங்கம் என்பதற்கு உறுப்பு எனப் பொருள். யோகம் என்பது கூடுகை, பொருந்துகை என்று பொருள்படும்; அதன்பொருளை வளர்த்து இறைவனுடன் அருளால் ஒன்றுதலைக் குறிக்கும் என்று கூறுவர். உயிர்கள் இறைவனுடன் ஒன்றுபடக் கடைப்பிடிக்க வேண்டிய எட்டுப் படிநிலைகளை எடுத்துரைப்பதே அட்டாங்க யோகம் எனப்படுகிறது.  

## எட்டு உறுப்புகள்

முத்தி பெறுவதற்குரிய வழிகள் நான்கு என்பது சைவநெறி. அவற்றுள் யோகம் என்பது ஒன்று. யாகம் என்பது தவம். திருமந்திரம் எட்டு வகையான யோக நிலைகளைக் குறிப்பிட்டு அவற்றை **அட்டாங்க யோகம்** என்கிறது.  

1. இயமம்: பதஞ்சலி யோகசூத்திரம் **ஐந்து** இயமங்களை நவில்கின்றது: கொல்லாமை, வாய்மை, கள்ளாமை, வெஃகாமை  புலன் அடக்கம் என்பனவாம்.
ஆனால் திருமந்திரமோ **பத்தினை** நவில்கின்றது: கொல்லாமை, பொய்யாமை, கள்ளாமை, நல்ல குணங்கள், புலன் அடக்கம், நடுநிலைமை (விருப்பு வெறுப்புக்கள் இன்மை), பகுத்துண்டல், மாசின்மை, கள்ளுண்ணாமை, காமம் இன்மை என்னும் பத்தனையும் முற்ற உடையவனே இயம யோகம் கைவரப் பெற்றவனாவான் ஆகும். **கொல்லான்,பொய் கூறான், களவிலான், எண்குணன்,** **நல்லான், அடக்க முடையான், நடுச்செய்ய** **வல்லான், பகுத்துண்பான், மாசிலான், கட்காமம்** **இல்லான் இயமத் திடையில்நின் றானே** [எண்குணன் = எண்ணும் குணமுடையான், எதையும் ஆராய்ந்து அறியும் குணம்]  
1. நியமம் - தவம், மனத்தூய்மை, வாய்மை, தத்துவ நூலோர்தல், பெற்றது கொண்டு மகிழ்தல், தெய்வம் வழிபடல்.
1. ஆசனம் - உடலைப் பல்வேறு கோணங்களில் நிறுத்தி, பயிற்சி செய்தல்.
1. பிராணாயாமம் - உயிர்க்கும் உயிர் மூச்சைக் கட்டுக்குள் கொண்டுவருதல். இதுவும் இரண்டு வகைப்படும். மந்திரமில்லாது நிறுத்தல் ஒருவகை. பிரணவம் காயத்திரி முதலான மந்திரத்தைச் சொல்லிக்கொண்டு நிறுத்தல்.
1. பிராத்தியாகாரம் - மனமானது, புலன்கள் வாயிலாக விஷயாதிகளில் சென்று பற்றி உழலாவண்ணம் அடக்குதல்.
1. தாரணை - உந்தி,இதயம்,உச்சி என்னும் மூன்றிடத்தும் உள்ளத்தை நிலைநிறுத்தல்;
1. தியானம் - கண்களைத் திறந்தும் திறவாமலும் வைத்துக்கொண்டு சிவனை உள்நோக்குதல்
1. சமாதி - விந்துநாதம் காணல்

இத்தகு அட்டாங்க யோகத்தினால் அட்டமா சித்திகளை அடைந்தவர்களே சித்தர்கள் ஆவார்கள்.  

## தமிழ்ப் பெயர்கள்
அட்டாங்க யோக இருக்கை நிலைகளுக்கான தமிழ்ப்பெயர்கள்  
- ஆதனம் - இருக்கை
- பிராணாயாமம் - வளிநிலை
- பிரத்தியாகாரம் - தொகைநிலை
- தாரணை - பொறைநிலை
- தியானம் - நினைத்தல்
- சமாதி - நொசிப்பு

## இவற்றையும் காண்க
- அட்டாங்க யோகம் தமிழ்ப்பெயர்

## உசாத்துணை நூல்கள்
- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
## அடிக்குறிப்பு
# பரகாயப் பிரவேசம்

**பரகாயப் பிரவேசம்** என்பது கூடு விட்டுக் கூடு பாய்தல் என்பதாகும். ஓர் உயிரற்ற உடலில் எம்முயிரை சென்றடையச் செய்வதும், அவ்வுயிரற்ற உடலினிற்கு உயிர் பெறச் செய்து நம் உடலினை உயிர் அற்ற நிலையினை ஏற்படுத்துவதற்கும் இக்கலை பயன்படுகின்றது.இக்கலையினை செய்து காட்டியவர்கள் சித்தர்கள் என்பது குறிப்பிடத்தக்கது. உயிர் வேறு, உடல் வேறு என்ற தத்துவத்திற்குச் சான்றாக அமைந்துள்ளது இக்கூடு விட்டுக் கூடு பாய்தல் தந்திரக் கலை. மேலும் கூடு விட்டுக் கூடு பாய்தல் கலையினை ஆதிசங்கரர், அருணகிரியார் போன்றவர்கள் நன்கு அறிந்திருந்தனர். அறுபத்து நான்கு ஆய கலைகளில் ஒன்றாகவும் இக்கலை உள்ளது குறிப்பிடத்தக்கது. இக்கலையானது சமீபத்தில் வெளிவந்த போகன் என்கிற திரைப்படத்திலும் குறிப்பிடப்பட்டுள்ளது  

## உசாத்துணை நூல்கள்
- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்

it:Reincarnazione#Reincarnazione in filosofia
# ஹொஸ்ட் கோப்பு

**கணினிகளில் ****ஹொஸ்ட் கோப்புக்களே** பெயருக்குரிய IP முகவரிகளாக மாற்ற உதவுகின்றது. கணினி முதலில் இதைப் பார்த்துவிட்டுப் பின்னரே டொமைனைப் பெயரிடும் சேவரூடாகப் பெயரை IP முகவரிகளாக மாற்ற முயலும். இது கணினியிலேயே சேமிக்கப்பட்டுள்ளதால் வேகமாகப் பெயருக்குரிய IP முகவரிகளாக மாற்ற முயலும் இதில் வெளியில் உள்ள சேவைகளைப் பொதுவாக மெதுவான சேவைகளைப் பெறவேண்டும் என்ற கட்டாயம் இல்லை.  

## சரித்திரம்
ஆர்பா நெட் இருந்த இணையத்தின் ஆரம்ப காலத்தில் ஓர் முகவரிக்குரிய IP முகவரியாக மாற்றுவதற்கு கோப்புக்களே பயன்பட்டதெனினும் பின்னர் இணையம் வெகுவாக வளர்ச்சியடையத்தொடங்கியதால் இவ்வாறு கோப்புகளாக வைத்திருப்பதன் சாத்தியங்கள் குறையத் தொடங்கின.  

90 களில் விண்டோஸ் கணினிகளில் பாதுகாப்புக் குறைவான கணினிகளில் பிரயோசனம் இல்லாத இணையத்தளங்களை அணுக விடாமல் பாதுகாப்பதற்கும் இன்றளவில் பயனபடுகின்றது.  

## ஹொஸ்ட் கோப்பு இருக்குமிடம்
- லினக்ஸ், யுனிக்ஸ் இயங்குதளங்களில்: /etc
- விண்டோஸ் 95/98/மில்லேனியம் - %windir%
- விண்டோஸ் NT, 2000, XP, விஸ்டா - %SystemRoot%\system32\drivers\etc\
இதன் முழுமையான கோப்பு இடம் ரெஜிட்ரியிலேயே தீர்மானிக்கப்படும்  
\HKLM\SYSTEM\CurrentControlSet\Services\Tcpip\Parameters\DataBasePath .  

விண்டோஸ் நிறுவும்பொழுதே ஹொஸ்ட் கோப்பினை விரும்பியபடி மாற்றவிரும்பினால் நிறுவல் இறுவட்டில் (சீடி) $OEM$\$$\system32\drivers32\etc என்று ஒரு கோப்புறையை (போல்டர்) உருவாக்கிஇல் அதில் ஹொஸ்ட் கோப்பினைச் சேமித்தல் வேண்டும்.  

## ஹொஸ்ட் கோப்பு முறை
இது மிகவும் இலகுவான ஓர் முறையாகும் இதில் ஹொஸ்ட் பெயருக்குரிய IP முகவரிகளை வழங்குவதே இதன் பணியாகும்.  
<pre>  
192.168.0.6 www.example.com example.com  
1. இது ஒரே வரியில் www.example.com ஐயும் example.com 192.168.0.6 என்ற முகவரிக்கு வழங்கும்
</pre>  

இதுவும் வேலை செய்யும்...  
<pre>  
192.168.0.6 www.example.com  
192.168.0.6 example.com  
1. மேலுள்ள இரண்டு வரிகள் www.example.com மற்றும் example.com 192.168.0.6 முகவரிக்கு மாற்றியமைக்கும்
</pre>  
குறிப்பு: #இது அபிப்பிராயம் (காமண்ட் - Comment) ஆகும்  

## விளம்பரங்களை இல்லாதொழித்தல்
IP முகவரிகள் 127.0.0.1 அல்லது 127.x.x.x. எல்லாமே அதே கணினிக்குரிய முகவரிகளே இது localhost (லோக்கல்ஹொஸ்ட்) என்றவாறும் அழைக்கபடும். எனவே தேவையில்லாத இணையத்தளத்தில் முகவரியை 127.0.0.1 என்றவாறு ஹொஸ்ட் கோப்பில் மாற்றிவிட்டால் தேவையில்லாத பக்கங்கள் கணினியில் தோன்றாது  

## வெளியிணைப்புகள்
- தேவையில்லாத பக்கங்களை ஹொஸ்ட் கோப்புக் கொண்டு தடுத்தல்
# தமிழ் வணிகர்

**தமிழ் வணிகர்** எனப்படுவோர் வணிகத்தில் ஈடுபட்டுவரும் தமிழர்களைக் குறிக்கும். பெரும்பாலானவர்கள் பொருட்களை நேரடியாக மக்களுக்கு வாங்கி விற்கும் சிறுவணிகங்களிலேயே ஈடுபட்டுள்ளனர். பொருள் உற்பத்தி செய்பவருக்கும் பொருள் கொள்வனவு செய்வோருக்குமான பாலமாக செயற்பட்டு சந்தைப் பொருளாதாரத்தை ஏதுவாக்குவதில் வணிகர்களின் பங்கு முக்கியமானது. இந்த செயற்பாட்டில் ஒரு சிறுபான்மை வணிகர் பெரும் இலாபம் ஈட்டி செல்வந்தர் ஆகியுள்ளார்கள்.  

தொழில்முனைவோரையும் வணிகர் எனலாம். அதாவது ஒரு புதிய தொழில், சேவை அல்லது உற்பத்தியை ஆரம்பித்து இலாபம் ஈட்ட முனைவோர் *தொழில்முனைவோர்* ஆவார்.  

## வணிகத்துறை நோக்கி தமிழர் அணுகுமுறை
சங்ககாலம் முதற்கொண்டு வணிகத்தில் தமிழர் முனைப்புடன் ஈடுபட்டு வருகின்றனர். *திரைகடலோடியும் திரவியம் தேடு* என்பது ஒரு முதுமொழி. இருப்பினும் வணிக சமூகம் பல சமயங்களில் நியாமற்ற முறையில் சுரண்டல் மூலம் செல்வம் ஈட்டி சமூகத்தில் ஏற்ற தாழ்வுகள் அல்லது சமனற்ற போக்கை பெருகச் செய்யும் போது அதனால் பாதிக்கப்பட்டவர்கள் "வர்க்க போராட்டத்தில்" ஈடுபட்டு வணிகரை எதிர்துள்ளார்கள். எடுத்துக்காட்டாக "உழவர் சமூகத்தைச் சேர்ந்த அப்பர் தலைமையில் தமிழ் நாட்டில் பொதுமக்கள் செல்வம் நிறைந்த வணிகருக்குகெதிராக திரண்டெழுந்ததை" குறிப்பிடலாம்.  

## இலக்கியத்தில் வணிகர்கள்
பழங்கால இலக்கியங்களில் வணிகர்கள் பலவகைகளாகப் பிரிக்கப்பட்டிருந்தனர். வாணிகத்தைப் பரம்பரையாகச் செய்துவரும் வணிக மரபினர் வைசியர் எனப்படுவர். இவர்களைவிட இப்பர், கவிப்பர், பெருங்குடி வணிகர் போன்ற வகையினர் தாம் கொண்ட பொருளால் பெயர் பெற்றனர்.  

தாம் செய்யும் வியாபாரத்தாற் பிரிக்கப்பட்டவர்கள் கூல வணிகர் (கூலம் - நவதானியம்), பொன் வணிகர், அறுவை வணிகர் (துணி), மணி வணிகர் போன்றோர். இவர்களைவிட சேனை வணிகர் என்ற உத்தியோகப் பிரிவினரும் உண்டு.  

தொல்காப்பியத்தில் வணிகருக்குரிய ஐந்து தொழில்கள் கூறப்பட்டிருக்கின்றன. அவையாவன:  
1. தமக்குரிய நூல்களை ஓதுதல்
1. தமக்குரிய யாகங்களைச் செய்தல்
1. தாம் பெற்ற பொருட்களை நல்வழியில் ஈதல்
1. உழவு செய்வித்தல்
1. பசுக்களைக் காத்தல் என்பனவாம்.

வணிகர்கள் அரசர்களால் பெரிதும் மதித்துப் பாராட்டப்பட்டனர். வணிகரைப் பாதுகாத்தல் ஒரு நாட்டின் இன்ப வாழ்க்கைக்கு இன்றியமையாதது என்பதை இலக்கியங்கள் கூறியிருக்கின்றன. இமயவரம்பன் நெடுஞ்சேரலாதன் என்னும் சேர மன்னனை வாழ்த்தி *குமட்டூர்க் கண்ணனார்* என்ற புலவர் 'பலவகை உணவுப்பண்டங்களை விற்கும் வணிகருடைய குடிகளைக் காப்பாற்றி வருகின்றாய்' என்று பொருள்பட "*கூலம் பகர்நர் குடிபுறந் தராஅ*" என்று பாடியிருக்கிறார்.  

### சங்ககாலத்து வணிகர்கள் சிலர்
- சீத்தலைச் சாத்தனார் (கூல வாணிகர்)
- இளவேட்டனார் (அறுவை வாணிகர்)
- ஆயத்தனார் (ஓலைக்கடை வாணிகர்)
- இளம்பொன் வாணிகனார்

## இக்கால வணிகர்கள்
<br/>
# சிவக்கலப்பு அடையும் நிலை

நமது உடலானது நிலம்,நீர்,தீ,காற்று,வாயு என்னும் ஜம்பூதங்களால் ஆனது.ஒளி,ஊறு,ஓசை,நாற்றம் ஆகிய ஜம்புலன்களும் மேற்கூறிய ஜம்பூதங்களின் தன்மாத்திரைகளாகும்.இத்தன்மாத்திரைகள் ஜம்புலன்களின் வழி சென்றலைந்து மனத்தில் கர்ம வாசனைகளைக் கொண்டு குவிக்காமல்,அஃது அததன் வழியில் நிற்க வேண்டும்;தன்மாத்திரைகளை அடக்கி வென்றால்,பூத சித்தி எய்தும் பிறகு சேதனம் அறிவுப்பொருளான ஆன்மாவுடன் சேரும்;அப்போது ஒரு சோதி தோன்றும்.பின்னர் சாதனத்தால் அச்சோதியும் சுத்த சிதாகாச வெளியில் விளங்கும்.அருட்சோதியுடன் சேரும்.எவ்வாறெனில் கடல் நீரில் கலந்துள்ள உப்பானது கடல் நீரைப் பாத்தியில் பாய்ச்சியபின் அந்நீர் சூரியனின் வெம்மையால் வற்றி உப்புக்கட்டியாகின்றது.இவ்வாறான உப்பினைக் கொண்டு மனித உருவினையோ,விலங்கின் உருவினையோ கடலில் இட்டால் கடலுடன் கலந்து ஒன்றாவது போல சிவனருட்கதிரால் எழுந்த ஆன்மா வினை தீர்ந்தபின் மீண்டும் சிவனுள் அடங்கி விடும்.சீவனனானது சிவனுள் அடங்கி விடும்.  

- திருமந்திரம் (133)

## காண்க

## உசாத்துணை நூல்கள்
- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
# துரை இராஜாராம்

**துரை இராஜாராம்** (பிறப்பு: அக்டோபர் 31, 1933) பி. ஏ. துரைசாமிப்பிள்ளையின் மகனாக பிறந்தவர். மயிலம் தமிழ்க்கல்லூரியில் வித்துவான் தேர்வில் முதல் வகுப்பில் வெற்றி பெற்றார். காஞ்சிபுரம் பச்சையப்பன் மேல்நிலைப்பள்ளியில் 32 ஆண்டுகள் தமிழாசிரியராகப் பணியாற்றியுள்ளார். பல வைணவ மாநாடுகளில் கலந்துகொண்ட இவர் 1994 ஆம் ஆண்டு பண்ருட்டி வைணவ மாநாட்டிற்கு இவர் தலைமை தாங்கியது குறிப்பிடத்தக்கது.  

இவர் இயற்றிய வ. உ. சிதம்பரனார், விண்ணுலகில் பாரதியார் என்னும் நாடகங்களை சென்னை வானொலி ஒலிபரப்பியுள்ளது. கம்பராமாயணம், பதினெண் கீழ்க்கணக்கு, ஸ்ரீவசன பூஷணம், கம்பனின் சிற்றிலக்கியங்கள், சேக்கிழார் பிள்ளைத்தமிழ், மூவருலா, மஸ்தான் சாகிபு பாடல்கள் மற்றும் பல நூல்களுக்கு தெளிவுரை எழுதியுள்ளார்.  

கலிஃபோர்னியாவில் உள்ள உலகக் கலை பண்பாட்டு இயக்கம் இவருக்குக் கௌரவ டாக்டர் பட்டம் வழங்கியுள்ளதும் குறிப்பிடத்தக்க ஒன்றாகும்.
# வேத சாரம்

**வேத சாரம்** எனப்படுவது இந்து சமயத்தின் அறிவு நூலான வேதம் கூறும் சாரமாகும். அதாவது, எவ்விதமான இடையீடும் இன்றி அனைவரும் உள்ளும் புறமும், பரம்பொருளை அறிந்து களிப்புற வேதமானது எல்லார்க்கும் சொல்கின்றது.  

வேதத்தின் சாரங்களாவன:  

- அந்தராத்மாவாக விளங்கும் அந்த பரமன் ஒருவனே;
- அந்த ஒருவனை அன்றி வேறில்லை;
- அவன் வானாகி மண்ணாகி, வளியாகி, ஒளியாகி, ஊனாகி, உயிராகி, உயிர்க்கு உயிராய் ஆகி நிறைந்து உள்ளான்;
- உயிர்கள் உள்ளந்தோறும் இடம் கொண்டுள்ளான்;
- அவன் பரிசுத்தன், இன்பமயமானவன், அறிவானவன்;
- தங்கத்தை மாசு மறைத்துக் கொண்டிருப்பது போல அவனது நிஜ சொரூபத்தை நமது மனமாசுக்கள் மறைக்கின்றன.பல்வேறு சுத்த சாதனங்களால் நம் மனமாசைத் துடைத்து, மனத்தை தூய்மையாக்கினால் அவ்விறைவனைக் காணலாம்.

## உசாத்துணை நூல்கள்
- துரை இராஜாராம். (ஜூன் 2000). *திருமூலர் வாழ்வும் வாக்கும்*. :நர்மதா பதிப்பகம். பக்கம் 66.
# விக்கிப்பீடியா:ஆண்டு நிறைவுகள்/திசம்பர் 30


**திசம்பர் 30**:  
- 1896 &ndash; பிலிப்பீன்சின் தேசியவாதி ஒசே ரிசால் மணிலாவில் எசுப்பானிய ஆதிக்கவாதிகளால் மரணதண்டனைக்குட்படுத்தப்பட்டு சுட்டுக் கொல்லப்பட்டார்.
- 1903 &ndash; சிக்காகோவில் நாடக அரங்கு ஒன்றின் இடம்பெற்ற தீயினால் குறைந்தது 605 பேர் இறந்தனர்.
- 1906 &ndash; அகில இந்திய முசுலிம் லீக் கட்சி டாக்காவில் ஆரம்பிக்கப்பட்டது.
- 1916 &ndash; மந்திரவாதியும் உருசியப் பேரரசரின் ஆலோசகருமான கிரிகோரி ரஸ்புடின் இளவரசர் யுசுப்போவின் ஆதரவுப் படைகளினால் கொல்லப்பட்டார்.
- 1922 &ndash; சோவியத் சோசலிசக் குடியரசுகளின் ஒன்றியம் உருவாக்கப்பட்டது.
- 1943 &ndash; சுபாஷ் சந்திர போஸ் அந்தமான் தீவுகளின் போர்ட் பிளையர் நகரில் இந்திய விடுதலைக் கொடியை ஏற்றினார்.
- 2006 &ndash; முன்னாள் ஈராக் அரசுத்தலைவர் **சதாம் உசேன்** (படம்) தூக்கிலிடப்பட்டார்.
**இரமண மகரிசி** (பி.&nbsp;1879) **வி. நாகையா** (இ.&nbsp;1973) **கோ. நம்மாழ்வார்** (இ.&nbsp;2013)
# விக்கிப்பீடியா:ஆண்டு நிறைவுகள்/திசம்பர் 31


**திசம்பர் 31**:  
- 1600 &ndash; பிரித்தானியக் கிழக்கிந்தியக் கம்பனி ஆரம்பிக்கப்பட்டது.
- 1857 &ndash; விக்டோரியா மகாராணி கனடாவின் தலைநகராக, அன்று சிறிய நகரமாயிருந்த ஒட்டாவாவைத் தேர்ந்தெடுத்தார்.
- 1879 &ndash; **வெள்ளொளிர்வு விளக்கு** (படம்) முதற்தடவையாக தொமஸ் எடிசனால் காட்சிப்படுத்தப்பட்டது.
- 1881 &ndash; இலங்கை முழுவதும் நிலநடுக்கம் உணரப்பட்டது.
- 1968 &ndash; உலகின் முதலாவது சூப்பர்சோனிக் பயணிகள் விமானம் துப்போலெவ் டி.யு-144 தனது முதலாவது பறப்பை மேற்கொண்டது.
- 1992 &ndash; செக்கோசிலோவாக்கியா கலைக்கப்பட்டு செக் குடியரசு, சிலோவாக்கியா என இரு நாடுகளாகப் பிரிந்தது.
- 1999 &ndash; 1977 ஆம் ஆண்டில் ஏற்றுக்கொள்ளப்பட்ட ஒப்பந்தத்திற்கு அமைய, ஐக்கிய அமெரிக்கா பனாமா கால்வாயின் அதிகாரத்தை பனாமாவிடம் ஒப்படைத்தது.
- 1999 &ndash; இந்தியன் ஏர்லைன்ஸ் விமானம் 814 ஐக் கடத்திய ஐந்து கடத்தல்காரர்கள் தாம் விடுவிக்கக் கோரிய இரண்டு இசுலாமிய மதகுருக்கள் விடுவிக்கப்பட்டதை அடுத்து 190 பணயக்கைதிகளையும் விடுவித்துவிட்டு விமானத்தைக் கைவிட்டு வெளியேறினர்.
**டி. எஸ். துரைராஜ்** (பி.&nbsp;1910) **ச. வே. சுப்பிரமணியன்** (பி.&nbsp;1929) **தொ. மு. சி. ரகுநாதன்** (இ.&nbsp;2001)
# இந்திய சீர் நேரம்


**இந்திய சீர் நேரம்** (IST, இ.சீ.நே.) ஒ.ச.நே + 05:30 என்ற நேர வேற்றுமையுடன் இந்தியா முழுவதும் கடைப்பிடிக்கப்படும் நேர முறைமையாகும். இம்முறையின் கீழ் கோடைக்கால நேரம் கடைப்பிடிக்கப்படுவது இல்லை. 1965, 1971 ஆண்டுகளின் இந்திய பாகிஸ்தான் போரின் போதும் 1962 இந்திய சீனப் போரின் போதும் சிறிய காலப்பகுதிக்கு கோடைக்கால முறைமை கடைப்பிடிக்கப்பட்டுள்ளது. இராணுவ மற்றும் வானியல் துறைகளில் இந்திய சீர் நேரம் **E*** ("Echo-Star") என அழைக்கப்படுகிறது.  

## மேலும் பார்க்கவும்
- மும்பை நேரம்
- கொல்கத்தா நேரம்
- சென்னை நேரம்
- போர்ட் பிளேர் இடைநிலை நேரம்
- ஒ.ச.நே + 05:30
# ஒ.ச.நே + 05:30


அமைவிடமும் 82.5°&nbsp;E நெட்டாங்கும் இதுவே இந்திய சீர் நேரத்துக்கான கணிப்பீட்டு புள்ளியாகும்]]  

**ஒ.ச.நே + 05:30** *( UTC + 5:30)* அல்லது **ஒருங்கிணைந்த சர்வதேச நேரம் + 05.30** (Coordinated Universal Time + 5.30) என்பது இலங்கையிலும் இந்தியாவிலும் கடைப்பிடிக்கப்படும் சீர் நேரங்களாகிய இந்திய சீர் நேரம், இலங்கை சீர் நேரம் என்பனவாகும். இது இந்தியாவின் உத்தரப் பிரதேசத்தில் உள்ள மிர்சாபூர் நகரத்தின் அமைவிடத்தை வைத்து கணக்கிடப்படுகிறது. இலங்கையில் பகலொளி சேமிப்பிற்காக இலங்கை சீர் நேரம் ஒ.ச.நே + 6:30 ஆகவும் பின்னர் ஒ.ச.நே + 6:00 ஆகவும் மாற்றப்பட்டிருந்தக் காலப்பகுதியில் தமிழழீழ விடுதலைப் புலிகளின் கட்டுப்பாட்டுப் பகுதிகளில் மட்டும் ஒ.ச.நே + 5:30 என்ற நேரம் கடைப்பிடிக்கப்பட்டது.  

## சீர் நேரம்
- 
-
# விக்கிப்பீடியா:ஆண்டு நிறைவுகள்/சனவரி 1


சனவரி 1: புத்தாண்டு நாள்; விடுதலை நாள்: புருணை, எயிட்டி, சமோவா, சூடான்  
- 1804 &ndash; எயிட்டியில் பிரெஞ்சு ஆட்சி முடிவுக்கு வந்தது. இதுவே முதலாவது கறுப்பினக் குடியரசும், வட அமெரிக்காவில் ஐக்கிய அமெரிக்காவுக்கு அடுத்ததாக இரண்டாவது விடுதலை பெற்ற நாடும் ஆகும்.
- 1858 &ndash; இலங்கையில் முதலாவது தந்திச் சேவை கொழும்புக்கும் காலிக்கும் இடையில் ஆரம்பமானது.
- 1872 &ndash; இலங்கையில் ரூபாய், மற்றும் சதம் ஆகிய நாணயங்கள் அறிமுகப்படுத்தப்பட்டன.
- 1877 &ndash; இந்தியாவின் மகாராணியாக **விக்டோரியா** (படம்) தில்லியில் அறிவிக்கப்பட்டார்.
- 1883 &ndash; இலங்கையின் தமிழர் தாயகம் வடக்கு, கிழக்கு என இரண்டு மாகாணங்களாகப் பிரிக்கப்பட்டது.
- 1901 &ndash; பிரித்தானியக் குடியேற்ற நாடுகளான நியூ சவுத் வேல்ஸ், குயின்ஸ்லாந்து, விக்டோரியா, தாசுமேனியா, மேற்கு ஆஸ்திரேலியா ஆகியன ஆத்திரேலியப் பொதுநலவாயம் என்ற ஒரே நாடாக இணைந்தன.
- 1949 &ndash; ஐநா அறிவுறுத்தலின் படி காஷ்மீரில் நள்ளிரவுக்கு ஒரு நிமிடத்துக்கு முன்னர் போர்நிறுத்தம் மேற்கொள்ளப்பட்டது. இதன்படி பாகிஸ்தானுடனான இந்தியப் போர் முடிவுக்கு வந்தது.
**சி. வை. தாமோதரம்பிள்ளை** (இ.&nbsp;1901) **வே. அகிலேசபிள்ளை** (இ.&nbsp;1910) **வி. எஸ். ராகவன்** (பி.&nbsp;1925)
# இளவேட்டனார்

**இளவேட்டனார்** சங்க காலத்தில் வாழ்ந்த புலவர்களில் ஒருவர். இவரது பாடல்கள் நற்றிணை, குறுந்தொகை, அகநானூறு, புறநானூறு, திருவள்ளுவமாலை ஆகிய தொகை நூல்களில் காணக்கிடைக்கின்றன.  

இவர் மதுரையில் வாழ்ந்தவர். *அறுவை வணிகம்* செய்தவர். துணி ஆடை பாவும் ஊடையுமாக இருப்பதை அறுத்து, மடித்து அழகாக அடுக்கி வணிகம் செய்தவர். இதனால் அவரை *மதுரை அறுவை வாணிகன் இளவேட்டனார்* என அழைப்பர்.  

திருக்குறளுக்கு "வாயுறை வாழ்த்து" என்னும் பெயர் இவராலேயே ஏற்பட்டது.  

## இவரின் பாடல்கள்
இளவேட்டனாரின் பாடல்களாவன: (பாடல் எண்கள் குறிக்கப்பட்டுள்ளன)  
- அகநானூற்றுப் பாடல்கள்: 56, 124, 230, 272, 302
- புறநானூற்றுப் பாடல்: 329
- குறுந்தொகைப் பாடல்: 185
- நற்றிணைப் பாடல்கள்: 33, 157, 221, 344

- இரா. வடிவேலன், *இலக்கிய வரலாற்றுச் சிந்தனைகள்* (2003), சென்னை: அருணோதயம்.
# நியூ செர்சி



**நியூ செர்சி** (**நியூ ஜெர்சி**, *New Jersey*), ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடகிழக்கு பகுதியில் அமைந்துள்ளது. இதன் தலைநகரம் இட்ரென்டன், மிகப்பெரிய நகரம் நியூவர்க்.  

ஐக்கிய அமெரிக்கா உருவாகிய நாட்களில் இது 3 ஆவது மாநிலமாக 1787 இல் இணைந்தது.  

## புவியமைப்பு
நியூ செர்சி மாநிலம் அமெரிக்காவின் வடகிழக்கு மற்றும் மத்திய அட்லாண்டிக் பிரதேசங்களுக்கு இடையில் அமைந்துள்ளது. இம்மாநிலத்திற்கு கிழக்கில் அட்லாண்டிக் பெருங்கடல், மேற்கில் பென்சில்வேனியா, தெற்கில் டெலவேர், வடக்கில் நியூ யார்க் ஆகியன எல்லையாக அமைந்துள்ளன.  

## வரலாறு
தற்பொழுது "நியூ செர்சி" என அழைக்கப் படும் இடத்தில் அமெரிக்கப் பழங்குடி மக்கள் - குறிப்பாக டெலவேர் இன மக்கள் 2800 ஆண்டுகளுக்கும் மேலாக வசித்து வந்தனர். பதினெட்டாம் நூற்றாண்டின் தொடக்கத்தில், அதன் ஆதிக்கம் ஆலந்து மற்றும் ஸ்வீடன் நாட்டினர் கைகளுக்கு மாறியது. ஆனால் வெகு விரைவிலேயே ஜேம்ஸ் டவுன் மற்றும் வர்சீனியாவில் வெற்றி வாகை சூடிய ஆங்கிலேயர் இந்த இடத்தையும் டச்சு நாட்டினரிடம் இருந்து கைப்பற்றினர்; ஆங்கிலக் கால்வாய்த் தீவுகளில் பெரிய தீவின் நினைவாக "நியூ செர்சி பிராந்தியம்" என்று பெயரும் இட்டனர். சர் ஜார்ஜ் கார்டரெட் மற்றும் ஜான் பெர்க்லி (அச்சமயத்தில் அவர் ஸ்ட்ராட்டனின் முதல் சீமான் பெர்க்லி என அழைக்கப்பட்டார்). இருவருக்கும் இணைந்த குடியேற்ற நாடாகப் பரிசாக வழங்கப்பட்டது. அப்பொழுது மட்டும் இல்லாமல், அமெரிக்க சுதந்திரப் போரிலும், பல யுத்தங்களுக்குக் களமாக நியூ செர்சி திகழ்ந்தது.  

பத்தொன்பதாம் நூற்றாண்டில் வேறொரு விதமான புரட்சி நியூ செர்சியில் பரவியது; ட்ரென்டன், எலிசபெத்து, பாட்டர்சன் உள்ளிட்ட நகரங்களில் தொழிற்சாலைகள் அமைந்ததும், தொழிற்புரட்சி விரைவாக பரவியதும் வளர்ந்து வந்து கொண்டிருந்த நியூ செர்சியின் பொருளாதாரத்திற்கு ஊக்கமூட்டி வளர்த்தன.
# வட்டவளை



**வட்டவளை** இலங்கையின் மத்திய மாகாணத்தின் நுவரெலியா தேர்தல் மாவட்டத்தில் அட்டன் நகரில் இருந்து 20 கிலோமீட்டர் தொலைவிலும் கினிகத்தனை நகரில் இருந்து 15 கிலோமீட்டர் தொலைவிலும் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. மகாவலி கங்கையின் நீரேந்துப் பகுதியில் இது அமைந்துள்ளது. இந்தியத் தமிழர்கள் பெரும்பான்மையாக உள்ள ஒரு நகரமாகும். இதன் அரசியல் நிர்வாகம் அம்பகமுவா வட்டார அவையால் மேற்கொள்ளப்படுகிறது. வட்டவளை என்பது சூழப்பட்ட தாழ்வன பகுதி எனச் சிங்கள மொழியில் பொருள்படும். இங்கு வாழும் பெரும்பான்மையான மக்கள் தேயிலைத் துறை சார்ந்த தொழில்களில் ஈடுபட்டு வருகின்றனர்.  

வட்டவளை இலங்கை தொடருந்து வலையமைப்பின் கொழும்பு-பேராதனை-பதுளை பாதையில் கல்படை, றொசல்லை தொடருந்து நிலையங்களுக்கிடயே அமைந்துள்ளது. வட்டவளையில் வட்டவளை, மேல் வட்டவளை என இரண்டு தொடருந்து நிலையங்கள் அமைந்துள்ளன. இதில் கண்டி திசையிலிருந்து பயணிக்கும் போது முதலாவதாக அமைந்துள்ள வட்டவளை தொடருந்து நிலையம் பெரியதாகும். அடுத்ததாக அமைந்துள்ள மேல் வட்டவளை நிலையம் வட்டவளை நகருக்கு அண்மையாக அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன.  

## ஆதாரம்
- அமைவிடம் பற்றிய தகவல்கள்
# நானு ஓயா


**நானு ஓயா** (*Nanu Oya*) இலங்கையின் மத்திய மாகாணத்தின் நுவரெலியா தேர்தல் மாவட்டத்தில் நுவரெலியா நகரில் இருந்து 20 கிலோமீட்டர் தொலைவில் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. இந்நகரின் அருகே மகாவலி கங்கையின் முக்கிய கிளை ஆறான நானு ஒயா பாய்கிறது. இந்தியத் தமிழர்கள் பெரும்பான்மையாக உள்ள ஒரு நகரமாகும். இதன் அரசியல் நிர்வாகத்தை நுவரெலியா வட்டார அவை கவனிக்கின்றது. இங்கு வாழும் பெரும்பான்மையான மக்கள் தேயிலை துறை சார்பான தொழில்களில் ஈடுபட்டுள்ளனர். மரக்கறி வளர்ப்பும் கால்நடை வளர்ப்பும் இரண்டாம் நிலை முக்கிய தொழில்களாகும். இந்நகரம் கடல் மட்டத்தில் இருந்து 1682 மீட்டர் உயரத்தில் அமைந்துள்ளது.  

நானு ஓயா தொடருந்து நிலையம் இலங்கை தொடருந்து வலையமைப்பின் கொழும்பு-பேராதனை-பதுளை பாதையில் கிரேட் வெசுடன், அம்பேவளை தொடருந்து நிலையங்களுக்கிடையே அமைந்துள்ளது. பொடிமெனிக்கே, உடரடமெனிக்கே என்ற பெயருடைய தொடருந்துகள் இந்நகரைக் கடந்து செல்கின்றன.
# விக்கிப்பீடியா:ஆண்டு நிறைவுகள்/சனவரி 2


**சனவரி 2**:  
- 1782 &ndash; பிரித்தானியக் கிழக்கிந்தியக் கம்பனி அட்மிரல் எட்வர்ட் ஹியூஸ் தலைமையில் இந்தியாவில் இருந்து திருகோணமலை நோக்கிப் புறப்பட்டது.
- 1791 &ndash; வடமேற்கு இந்தியப் போர்: ஒகைய்யோ மாநிலத்தில் குழந்தைகள் உட்பட குடியேற்றவாசிகள் 14 பேரை அமெரிக்க இந்தியப் பழங்குடிகள் படுகொலை செய்தனர்.
- 1920 &ndash; ஐக்கிய அமெரிக்காவின் பல நகரங்களில் 6,000 இற்கும் அதிகமான கம்யூனிஸ்டுகள் என சந்தேகிக்கப்படுவோர் கைது செய்யப்பட்டு விசாரணையின்றி சிறை வைக்கப்பட்டனர்.
- 1954 &ndash; பத்மசிறீ, பத்மபூசண், பத்மவிபூசன் விருதுகளை இந்திய அரசு அறிமுகப்படுத்தியது.
- 1959 &ndash; சந்திரனை நோக்கிய முதலாவது விண்கலம் **லூனா 1** (படம்), சோவியத் ஒன்றியத்தால் விண்ணுக்கு ஏவப்பட்டது.
- 1993 &ndash; கிளாலி நீரேரியில் 35 முதல் 100 பேர் வரை இலங்கைப் படையினரால் படுகொலை செய்யப்பட்டனர்.
- 2006 &ndash; இலங்கையின் கிழக்கே திருகோணமலை, நிலாவெளி கடற்கரையில் 5 தமிழ் மாணவர்கள் இராணுவத்தினரால் படுகொலை செய்யப்பட்டனர்.
**தி. வை. சதாசிவ பண்டாரத்தார்** (இ.&nbsp;1960) **சி. ஆர். நாராயண் ராவ்** (இ.&nbsp;1960)
# உமறுப் புலவர்

**உமறுப் புலவர்** (4 திசம்பர் 1642 - 28 சூலை 1703) முகம்மது நபி அவர்களின் வரலாற்றை அடியொற்றித் தமிழ் இலக்கிய மரபிற்கேற்பச் சீறாப் புராணம் என்ற காப்பியத்தைப் பாடியவர்.  

## வாழ்க்கைக் குறிப்பு
உமறுப்புலவர் தூத்துக்குடி மாவட்டம், நாகலாபுரத்தைச் சேர்ந்தவர். இவரின் தந்தை சேகு முதலியார் என அழைக்கப்பெற்ற செய்கு முகம்மது அலியார் ஆவார். எட்டயபுர மன்னன் வெங்கடேஸ்வர எட்டப்ப பூபதியின் அவைப் புலவராக விளங்கிய கடிகைமுத்துப் புலவரிடம் உமறு தமிழ் பயின்று புலமை பெற்றார். தம் ஆசானுக்குப் பின் எட்டயபுர மன்னனின் அவைப்புலவராகப் பொறுப்பேற்றார். ஆண்டுதோறும் இவரது பிறந்தநாளை அரசு விழாவாக மாவட்ட அளவில் தூத்துக்குடி மாவட்டம் எட்டயபுரத்தில் கொண்டாட 2018 ஆம் ஆண்டு தமிழக அரசு அறிவிப்பை வெளியிட்டது.  

## சீறாப்புராணம் இயற்றல்

வள்ளல் சீதக்காதியின் வேண்டுகோளின்படி **உமறுப்புலவர்** சீறாப்புராணத்தை எழுதத் தொடங்கினார். நூல் முற்றிலும் நிறைவடையும் முன்னரே சீதக்காதி இறந்து விட்டார். பின் அபுல் காசிம் என்ற வள்ளலின் உதவியால் **சீறாப்புராணம்** (3 காண்டம் + 92 படலம் + 5027 பாடல்கள்) நிறைவு பெற்றது. உமறுப்புலவர் அபுல் காசீம் அவர்களை நூலின் பல இடங்களில் நினைவு கூர்ந்து போற்றுகிறார்.  

உமறுப்புலவர் **முதுமொழிமாலை** என்ற எண்பது பாக்களால் ஆகிய நூலையும் படைத்தளித்துள்ளார்.
# கணக்கியல் தலைப்புக்களின் பட்டியல்


கீழ்வருவன **கணக்கியல் தலைப்புகளின் பட்டியல்** ஆகும்:  
- Account - கணக்கியல்
- Accounting information system - கணக்கியல் தகவல் முறைமை
- Accounting reform
- Accounting scandals
- கணக்கியல் மென்பொருள் - கணக்கீட்டு மென்னுறுப்பு
- Accounts payable - கடன் கொடுத்தோர்
- Accounts receivable - கடன்பட்டோர்
- அட்டுறு (கணக்கீடு) - அட்டூறு (கணக்கீடு)
- American Institute of Certified Public Accountants
- Amortization
- Annual report - ஆண்டறிக்கை
- ஆண்டுத்தொகை - ஆண்டுத்தொகை
- Arthur Andersen
- சொத்து - சொத்து
- Assurance services
- Audit - கணக்காய்வு
- வராக் கடன் - அறவிடமுடியாக்கடன்
- ஐந்தொகை (கணக்கியல்) - ஐந்தொகை
- Big Four auditors
- Bond
- Bookkeeping -
- ஏட்டுப்பெறுமதி - ஏட்டுப்பெறுமதி
- Cash-basis accounting
- Cash-basis versus accrual-basis accounting
- காசுப்பாய்ச்சல் கூற்று - காசு பாய்ச்சல் கூற்று
- Certified General Accountant
- Certified Management Accountants
- சான்றளிக்கப்பட்ட பொதுக் கணக்கர்
- பட்டயக் கணக்கறிஞர் - பட்டயக் கணக்கறிஞர்
- கிரயக் கணக்கீடு - கிரயக் கணக்கீடு
- Credit - கடன்
- Current asset - நடைமுறை சொத்து
- Current liability - நடைமுறை பொறுப்பு
- Debit - பற்று
- கடன்
- தேய்மானம்-தேய்மானம்
- பங்கு இலாபம்
- இரட்டைப்பதிவு கணக்குவைப்பு முறை - இரட்டைப்பதிவு கணக்குவைப்பு முறை
- பங்கொன்றின் உழைப்பு - பங்கொன்றின் வருமானம்
- Engagement Letter - ஈடுபடுத்தல் கடிதம்
- செலவு
- Equity
- Financial accountancy - நிதிக் கணக்கீடு
- கணக்காய்வு - நிதிக் கணக்காய்வு
- நிதி மேலாண்மை - நிதி மேலாண்மை
- நிதிக்கூற்றுக்கள் - நிதி அறிக்கை
- நிதிக்கூற்றுக்கள் - நிதிக்கூற்று
- Fixed assets - நிலையான சொத்து
- Forensic accounting
- Free cash flow
- Gain
- பொதுப் பேரேடு - பேரேடு
- Goodwill - நன்மதிப்பு
- வருவாய் - வருமானம்
- வருமானக் கூற்று - வருமானக் கூற்று
- அருவச் சொத்து - கட்புலனாகாச் சொத்து
- வட்டி - வட்டி
- சர்வதேச நிதி அறிக்கை தரநிலைகள் - சர்வதேச கணக்கீட்டு நியமங்கள்
- சர்வதேச நிதி அறிக்கை தரநிலைகள்
- இருப்புக் கணக்கு
- முதலீடு - முதலீடு
- விலைச்சிட்டைs - கிரயப்பட்டியல்
- Job costing
- Journal - நாளேடு
- Ledger - கணக்கேடு
- Liability - பொறுப்பு
- Long-term asset - நீண்டகால சொத்துக்கள்
- Long-term liabilities - நீண்டகால பொறுப்புக்கள்
- Loss
- லூகா பசியோலி - லூகா பசியோலி
- மேலாண்மைக் கணக்கியல் - முகாமைத்துவ கணக்கீடு
- Matching principle - பொருத்தம் காண் கோட்பாடு
- Net income - நிகர வருமானம்
- Normal account
- நிதிக்கூற்றுக்கள்
- Operating expense
- Payroll
- சில்லறைக்காசு - சில்லறைக்காசு
- Preferred stock
- Price earnings ratio
- PricewaterhouseCoopers
- வருமானக் கூற்று - இலாப நட்டக் கணக்கு
- Production accounting - உற்பத்திக் கணக்கீடு
- Project accounting
- Retained earnings
- Revenue - வருவாய்
- Security
- விரிதாள் - பரவுத்தாள்
- Statement of Retained Earnings
- மூலதனப் பங்கு - தொக்கு
- பங்குதாரர் - பங்காளர்
- Shareholders' equity
- பரீட்சை மீதி - பரீட்சை மீதி
- Types of accountancy - கணக்கியல் வகைகள்
- Work sheet - வேலைத்தாள்
- செயற்பாட்டுக் கணக்காய்வு
- இலங்கை பட்டயக் கணக்கறிஞர் நிறுவகம்
- கணக்கீட்டுச் சமன்பாடு
- கொள்வனவு நாளேடு
# மயிலாடுதுறை மாயூரநாதசுவாமி கோயில்



**மயிலாடுதுறை மாயூரநாதசுவாமி கோயில்** என்பது தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள ஒரு சிவத்தலமாகும்.  

## அமைவிடம்
இத்தலம் மயிலாடுதுறை மாவட்டத்தில் மயிலாடுதுறையில் அமைந்துள்ளது. இத்திருத்தலத்தில்தான் திருஞானசம்பந்த சுவாமிகள் அருளிச்செய்த முதலாம் திருமுறையின் 38வது திருப்பதிகம் 404 முதல் 414 வரையிலான திருப்பதிக பாடல்கள், மூன்றாம் திருமுறையின் 748 முதல் 758 வரையிலான பாடல்கள் பாடப்பெற்றது.  

மற்றும் அப்பர் திருநாவுக்கரசு நாயனார் சுவாமிகள் அருளிச்செய்த ஐந்தாம் திருமுறையின் 387 முதல் 397 வரையிலான பாடல்கள் பாடப்பெற்றது.  

இத்தலத்தில் அம்பாள் மயில் வடிவில் வழிபட்டார் என்பது தொன்நம்பிக்கை.காசிக்கு சமமான ஆறு திருத்தலங்களில் ஒன்று.  

## தல வரலாறு
இந்து புராணங்களின்படி, பார்வதி தேவியின் தந்தையான தக்ஷன், “தக்ஷ யஜ்ஞம்” எனும் ஒரு யாகத்தை நடத்தினார். அப்பொழுது, அவர் சிவபெருமானையும் அவரது துணைவியுமான பார்வதியையும் நோக்கமுடனே அழைக்காமல் விட்டார். இதனை அறிந்த சிவபெருமான், அந்த யாகத்தில் பங்கேற்க வேண்டாம் என்று பார்வதிக்கு அறிவுறுத்தினார்.  

ஆயினும், தந்தையின் யாக நிகழ்ச்சியில் கலந்துகொள்ளும் விருப்பத்தால் பார்வதி அங்கே சென்றார். அங்கு தக்ஷன் அவரை அவமதித்ததாகக் கூறப்படுகிறது. இதனால் கோபமடைந்த சிவன், பார்வதியை மயில் (மயூரா) வடிவில் பிறக்கச் சாபமிட்டார். துலா ஸ்நானம், துலாகட்டம் படித்துறையில் ஒவ்வொரு வருடமும் தீர்த்தவாரி நடைபெறும். ஐப்பசி மாதம் முதல் நாள் ஆரம்பித்து, கடை முழுக்கு ஐப்பசியின் கடைசி நாளன்று நிறைவடைகிறது.
# திருவிளநகர் உசிரவனேசுவரர் கோயில்



**திருவிளநகர் உசிரவனேசுவரர் கோயில்** தேவாரப் பாடல் பெற்ற தலங்களில் காவிரி தென்கரைத் தலங்களில் 40ஆவது சிவத்தலமாகும்.  

## அமைவிடம்
சம்பந்தர் பாடல் பெற்ற இத்தலம் மயிலாடுதுறை மாவட்டம் மயிலாடுதுறை நகரின் அண்மையில் அமைந்துள்ளது. இத்தலத்தில் இறைவன் வேடுவ வேடத்தில் வந்து சம்பந்தருக்கு ஆற்றைக் கடக்க உதவினார் என்பது தொன்நம்பிக்கை.  

## இறைவன், இறைவி
இக்கோயிலில் உள்ள இறைவன் உசிரவனேசுவரர்,இறைவி வேயுறுதோளியம்மை.  

## அமைப்பு
இத்திருக்கோயில் ஞாழற் கோயில் என்றும் அழைக்கப்படுகிறது. ராஜ கோபுரத்தைக் கடந்து உள்ளே செல்லும்போது பலி பீடம், நந்தி காணப்படுகின்றன. இடப்புறம் ஆஸ்தான மண்டபம் உள்ளது. அடுத்து உள்ளே செல்லும்போது இடப்புறம் நடராஜர் சன்னதியும், நவக்கிரக சன்னதியும் உள்ளன. மூலவர் சன்னதியில் துறை காட்டும் வள்ளலார் உள்ளார். அவரது சன்னதிக்கு இடப்புறம் வேயுறுதோளியம்மை சன்னதி உள்ளது. மூலவருக்கு முன் பலிபீடம், நந்தி உள்ளது. கருவறை கோஷ்டத்தில் தட்சிணாமூர்த்தி, திருமால், பிரம்மா, துர்க்கை உள்ளனர். திருச்சுற்றில் விநாயகர், சோமாஸ்கந்தர், வள்ளி தெய்வானையுட்ன் கூடிய சுப்பிரமணியர், நால்வர், அருணாசலேஸ்வரர், கஜலட்சுமி ஆகியோர் உள்ளனர்.  

## குடமுழுக்கு
1929 சூன் 1929 மற்றும் 2 பிப்ரவரி 1959 ஆகிய நாள்களில் குடமுழுக்கு ஆனதற்கான கல்வெட்டுகள் உள்ளன. தற்போது (நவம்பர் 2016) கோயிலில் திருப்பணி நடைபெற்று வருகிறது.
# கீழப்பரசலூர் வீரட்டேசுவரர் கோயில்



**கீழ்ப்பரசலூர் வீரட்டேசுவரர் கோயில்** (திருப்பறியலூர்) என்பது தேவாரப் பாடல் பெற்ற தலங்களில் காவிரி தென்கரைத் தலங்களில் 41ஆவது சிவத்தலமாகும்.  

## அமைவிடம்
சம்பந்தர் பாடல் பெற்ற இத்தலம் மயிலாடுதுறை மாவட்டம் மயிலாடுதுறை நகரின் அண்மையில் செம்பொன்னார்கோயிலில் இருந்து சுமார் இரண்டு கி.மீ. அமைந்துள்ளது.  

## இறைவன், இறைவி
இக்கோயிலில் உள்ள இறைவன் வீரட்டேஸ்வரர், இறைவி இளங்கொம்பனையாள்.  

## அமைப்பு
கோயிலைச் சுற்றி பசுமையான வயல்கள் காணப்படுகின்றன. கோயிலின் நுழைவாயிலில் இறைவனும், இறைவியும் காளையில் அமர்ந்திருக்க வலப்புறம் விநாயரும், இடப்புறம் சுப்பிரமணியரும் சுதை வடிவில் உள்ளனர். மேற்கு நோக்கிய நிலையில் கோயில் உள்ளது. ராஜ கோபுரத்தைக் கடந்து உள்ளே செல்லும்போது பலிபீடம், கொடி மரம், நந்தி மண்டபம் காணப்படுகின்றன. மூலவராக வீரட்டானேஸ்வரர் உள்ளார். மூலவர் சன்னதியின் கோஷ்டத்தில் துர்க்கை, பிரம்மா, லிங்கோத்பவர், தட்சிணாமூர்த்தி, கோஷ்ட கணபதி உள்ளனர். அருகே சண்டிகேஸ்வரர் சன்னதி உள்ளது. கருவறைச்சுவற்றில் தட்சன் சிவலிங்கத்தைப் பூசிக்கும் சிற்பம் உள்ளது. முன் மண்டபத்தில் வலப்புறம் மகாகணபதி, செந்தில் ஆண்டவர், மகாலெட்சுமி உள்ளனர். இடப்புறம் கற்பக விநாயகர், சோமாஸ்கந்தர், ஞானசம்பந்தர், நாவுக்கரசர், சுந்தரர், மாணிக்கவாசகர் உள்ளனர். வெளி முன் மண்டபத்தில் தெற்கு நோக்கிய நிலையில் மூலவர் சன்னதியின் வலப்புறம் பாலாம்பிகை எனப்படும் இளங்கொம்பனையாள் சன்னதி உள்ளது. அம்மன் சன்னதிக்கு முன்பாக நந்தி, பலிபீடம் உள்ளன. அம்மன் சன்னதியை அடுத்து கஜசம்ஹாரமூர்த்தி சன்னதி உள்ளது. திருச்சுற்றில் காசி விசுவநாதர் சன்னதி உள்ளது. சன்னதிக்கு முன்பாக வலப்புறம் கால பைரவரும், இடப்புறம் நர்த்தன கணபதியும் உள்ளனர். திருச்சுற்றில் தொடர்ந்து சேத்திரபாலர், சிவசூரியன் உள்ளனர். நவக்கிரகங்கள் இல்லாதது இத்தலத்தின் சிறப்பாகும்.  

## சிறப்பு
இத்தலத்தில் வீரபத்திரரை ஏவி, தக்கன் கொல்லப்பட்டான் என்பது தொன்நம்பிக்கை. இது அட்டவீரத் தலங்களுள் ஒன்றாகும்
# செம்பொனார்கோவில் சுவர்ணபுரீசுவரர் கோயில்



**செம்பொனார்கோவில் சுவர்ணபுரீசுவரர் கோயில்** என்பது தமிழ்நாடு மாநிலத்தின் தேவாரப் பாடல் பெற்ற தலங்களில் காவிரி தென்கரைத் தலங்களில் 42ஆவது சிவத்தலம் ஆகும்.  

## அமைவிடம்
சம்பந்தர், அப்பர் பாடல் பெற்ற இத்தலம், மயிலாடுதுறை மாவட்டம் தரங்கம்பாடி வட்டத்தில் மயிலாடுதுறையிலிருந்து பத்து கி.மீ. தொலைவில் அமைந்துள்ளது.  

## இறைவன், இறைவி
இக்கோயிலில் உள்ள இறைவன் சுவர்ணபுரீசுவரர், இறைவி மருவார்குழலி ஆவர்.  

## அமைப்பு
கிழக்கு நோக்கிய நிலையில் அமைந்துள்ள மாடக்கோயில். பலிபீடம், நந்தி மண்டபத்தைக் கடந்து உள்ளே செல்லும்போது வலப்புறத்தில் தெற்கு நோக்கிய நிலையில் அம்மன் சன்னதி உள்ளது. மாடக்கோயில் அமைப்புள்ள இக்கோயிலில் பலிபீடம், நந்தி உள்ளன. மண்டபத்தில் சூரியமகா கணபதி, சூரியலிங்கம், சந்திரலிங்கம், சுப்பிரமணியர், விஷ்ணு, தட்சிணாமூர்த்தி உள்ளனர். கோஷ்டத்தில் கோஷ்ட கணபதி, தட்சிணாமூர்த்தி, அர்த்தநாரீஸ்வரர், பிரம்மா, துர்க்கை உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் சேத்ரகால பைரவர் சன்னதியும், நவக்கிரக சன்னதியும் உள்ளன. அடுத்து பிராமி, மகேஸ்வரி, கௌமாரி, சாமுண்டி, வைஷ்ணவி, வராகி, மகேந்திரி, விநாயகர், சாஸ்தா ஆகியோர் உள்ளனர். திருச்சுற்றில் பின்புறம் பிரகாச பிள்ளையார், நால்வர், பாலசுப்பிரமணியர், கஜலட்சுமி ஆகியோரின் சன்னதிகள் உள்ளன.  

## வழிபட்டோர்
பிரம்ம தேவர், இந்திரன், குபேரன், வசிட்டர், அகத்தியர் முதலானோர் வழிபட்ட திருத்தலம்.  

## சிறப்பு
தாட்சாயணிக்கு அருள் கிடைத்ததும் வீரபத்திரர் தோன்றியதும் இத்தலத்தில் எனப்படுகிறது. இத்தலத்தில் இந்திரன் விருத்திராசுரனைக் கொல்ல வச்சிராயுதம் பெற்றான் என்பதும் தொன்நம்பிக்கை.  
## படத்தொகுப்பு
# மேலப்பெரும்பள்ளம் வலம்புரநாதர் கோயில்



**மேலப்பெரும்பள்ளம் வலம்புரநாதர் கோயில்** (திருவலம்புரம்) தேவாரப் பாடல் பெற்ற தலங்களில் காவிரி தென்கரைத் தலங்களில் 44ஆவது சிவத்தலமாகும். காவிரியாற்றின் வலப்பக்கம் அமைந்துள்ளதால் திருவலம்புரம் எனப்பெயர் பெற்றது.  

## அமைவிடம்
திருஞானசம்பந்தமூர்த்தி நாயனார், அப்பர். சுந்தரர் மூவரதும் பாடல் பெற்ற இத்தலம் மயிலாடுதுறை மாவட்டத்தில் அமைந்துள்ளது.  

## இறைவன், இறைவி
இக்கோயிலில் உள்ள இறைவன் வலம்புரநாதர்,இறைவி வடுவகிர்க்கண்ணி.  

## அமைப்பு

மாடக்கோயில் அமைப்பில் உள்ள இக்கோயில் கிழக்கு நோக்கிய நிலையில் உள்ளது. விநாயகர், பலிபீடம், நந்தி மண்டபத்தைக் கடந்து உள்ளே செல்லும்போது இடப்புறத்தில் வடுவகிர்க்கண்ணி அம்மன் சன்னதி தெற்கு நோக்கி உள்ளது. கருவறையில் மூலவர் வலம்புர நாதர் உள்ளார். மூலவர் தட்சிணாமூர்த்தி, திருமால், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் ஏரண்டமுனிவர், பிராமி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி, விநாயகர், சேதுபரமேஸ்வரர், அப்பர், ஞானசம்பந்தர், நாவுக்கரசர், மாணிக்கவாசகர், தட்சிணமகாராஜா, ராணி, தாருகாவனத்தில் ராமர் பூசை செய்த ராமநாதர், தாருகாவனத்தில் லட்சுமணர் பூசை செய்த விசுவநாதர்,வள்ளி தெய்வானையுடன் கூடிய சுப்பிரமணியர், கஜலட்சுமி ஆகியோர் உள்ளனர். இத்தலத்தின் மரம் பனை மரம் ஆகும்.  

## சிறப்பு
இத்தலத்தில் திருமால் வழிபட்டு வலம்புரிச் சங்கு பெற்றார் என்பது தொன்நம்பிக்கை.
# இலவச இணைய இட வசதி

இணைய தளங்களை தனிப்பட்ட முறையின் அமைத்துக் கொள்ளாமல் பிற இணையதளங்களின் துணைத் தளங்களாக இலவசமாக அமைத்துக் கொள்ள இடவசதிகளை சில இணைய தளங்கள் வழங்கி வருகின்றன. இந்த இணையதளங்கள் இடவசதி அளிக்கப்பட்ட துணைத்தளங்களின் கீழ் பக்கத்தில் ஒரு விளம்பரம் இடம் பெறச் செய்து அதன் முலம் வருமானங்களை ஈட்டிக் கொள்கின்றன. சில இணைய தளங்கள் தங்கள் தளத்தின் விளம்பரம் எதுவும் செய்யாமல் இணையதளத்தின் பக்க அதிகரிப்பு மற்றும் அதன் போக்குவரத்து நடவடிக்கை அதிகரிப்புகளின் மூலம் லாபமடைகின்றன. சில தளங்கள் எவ்வித எதிர்பார்ப்புகளுமின்றியும் இட வசதிகளை அளிக்கின்றன. கூகிள் பேஜ் கிறியேட்டர் போன்றவை 100 மெகாபைட்டு (MB) அளவுடைய ஆகக் கூடிய 5 தளங்களை வழங்குகின்றது.  

## இடவசதி அளிக்கும் சில தளங்கள்

1. cp-free
1. 110mb-2000mb free no ads-
# மோர்சிங்


**மோர்சிங்**, இவ்வுலகின் தொன்மையான இசைக்கருவிகளுள் ஒன்றாக கருதப்படுகிறது. ஒரு இசைக்கலைஞன் இக்கருவியை வாசிப்பதை கிமு 4ம் நூற்றாண்டு சீன ஓவியத்தில் காணலாம். இக்கருவியின் மற்ற பெயர்களில் யூத மதப்பெயர் இருந்தாலும், இக்கருவிக்கும் யூத மதத்திற்கும் யாதொரு சம்பந்தமும் இல்லை. நடு ஆசியா மற்றும் சைபீரியா பகுதிகளில் மோர்சிங் இசைக் கருவி பிரபலம்..  

தமிழ்நாட்டில் கர்னாடக இசையில் மோர்சிங் முக்கியப் பங்கு வகிக்கின்றது.  

## மோர்சிங் கலைஞர்கள்
- மீசை முருகேசன்
- சிறீரங்கம் கண்ணன்

- MORSING
# 1947


**1947** (**MCMXLII**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.  

## நிகழ்வுகள்
- ஆகத்து 14 - பாகிஸ்தான் சுதந்திர தினம்
- ஆகத்து 15 - இந்திய சுதந்திர தினம்
- நவம்பர் 26 - சுதந்திர இந்தியாவின் முதல் நிதியறிக்கையை அப்போதைய நிதியமைச்சர் ஆர்.கே.சண்முகம் தாக்கல் செய்தார்.
- டிசம்பர் 23 - டிரான்சிஸ்டர் கண்டுபிடிக்கப்பட்டது.
- ஆகத்து 23 - செப்டம்பர் 20 - விடுதலை பெற்ற இலங்கையின் முதலாவது நாடாளுமன்றத் தேர்தல் நடைபெற்றது, டி. எஸ். சேனநாயக்கா தலைமையிலான ஐக்கிய தேசியக் கட்சி வெற்றி பெற்றது. அகில இலங்கைத் தமிழ்க் காங்கிரஸ் கட்சி 7 இடங்களைக் கைப்பற்றியது.
- அக்டோபர் 26 - சுதந்திர இந்தியாவுடன் இணைய சம்மதித்தார் அப்போதைய ஜம்மு-காஷ்மீர் அரசர் ஹரி சிங் (Hari Singh).

## பிறப்புகள்
- சனவரி 7 - சோபா டே, இந்திய எழுத்தாளர்
- சனவரி 29 - லின்டா பி. பக், மருத்துவத்துக்கான நோபல் பரிசு பெற்ற அமெரிக்கர்.
- மார்ச் 4 - தெ. நித்தியகீர்த்தி, ஈழத்து, ஆஸ்திரேலிய எழுத்தாளர் (இ. 2009)
- மே 8 - ஹ். ராபர்ட் ஹோர்விட்ஸ், மருத்துவத்துக்கான நோபல் பரிசு பெற்ற அமெரிக்கர்.
- சூன் 8 - எரிக் எப். வீஷாஉஸ், மருத்துவத்துக்கான நோபல் பரிசு பெற்ற அமெரிக்கர்.
- சூன் 21 - ஷிரின் எபாடி, நோபல் பரிசு பெற்ற ஈரானியர்
- சூலை 20 - கேர்டு பின்னிக், நோபல் பரிசு பெற்ற ஜேர்மானியர்
- அக்டோபர் 1 - ஆரன் ஸீசேனோவர், நோபல் பரிசு பெற்ற இசுரேலியர்
- டிசம்பர் 8 - தாமஸ் ர. ஸிச், நோபல் பரிசு பெற்ற அமெரிக்கர்.

## இறப்புகள்
- ஏப்ரல் 7 - ஹென்றி ஃபோர்ட் அமெரிக்கத் தொழிலதிபர் (பி. 1863)
- மே 16 - பிரடெரிக் ஹொப்கின்ஸ், நோபல் பரிசு பெற்றவர் (பி. 1861)
- மே 20 - பிலிப் லெனார்ட், நோபல் பரிசு பெற்றவர் (பி. 1862)
- சூன் 6 - மு. சி. பூரணலிங்கம் பிள்ளை, தமிழறிஞர் (பி. 1866)
- டிசம்பர் 7 - நிக்கலாஸ் பட்லர், நோபல் பரிசு பெற்றவர் (பி. 1862)

## நோபல் பரிசுகள்
- இயற்பியல் - எட்வர்டு ஆப்பில்டன்
- வேதியியல் - ராபர்ட் ரொபின்சன்
- மருத்துவம் - கார்ல் பெர்டினான்ட் கோரி, கெர்டி கோரி, பெர்னார்டோ ஊசே
- இலக்கியம் - ஆன்ட்ரே கைட்
- அமைதி - The Friends Service Council (UK) and The American Friends Service Committee (USA), on behalf of the Religious Society of Friends
# சி. சிவஞானசுந்தரம்


**சி. சிவஞானசுந்தரம்** (*சுந்தர்*, மார்ச் 3, 1924 - மார்ச் 3, 1996) சுமார் 45 ஆண்டுகளாக இலங்கையில் கேலிச்சித்திரத்துறையில் தனது ஆளுமையைச் செலுத்தியவர். பல்லாயிரக்கணக்கான சித்திரங்களைத் தீட்டியுள்ளார். அவர் 1964 ஆம் ஆண்டில் தொடங்கிய சிரித்திரன் என்ற மாத இதழ் அவரது மறைவு வரை ஏறத்தாழ 32 ஆண்டு காலம் தொடர்ந்து வெளிவந்து சாதனை படைத்தது.  

## வாழ்க்கைக் குறிப்பு
யாழ்ப்பாணம், கரவெட்டியில் பிறந்த சிவஞானசுந்தரத்தின் தந்தை இலங்கையின் முதலாவது அஞ்சல் மாஅதிபர் வி. கே. சிற்றம்பலம். சுந்தரைக் கட்டிடக்கலை கற்பதற்கு இந்தியாவுக்கு அனுப்பினார் தந்தை. தந்தையின் விருப்புக்கு மாறாக அங்கு கார்ட்டூன் கலையைக் கற்றுக் கொண்டு ஒரு கேலிச்சித்திர விற்பன்னராக நாடு திரும்பினார். ஆரம்பத்தில் தினகரன், வீரகேசரி, மித்திரன் நாளிதழ்களில் கேலிச் சித்திரங்கள் வரைய ஆரம்பித்தார். அன்றைய தினகரனில் வெளிவந்த சவாரித்தம்பர் கார்ட்டூன் மிகப் புகழ் பெற்றது.  

## சிரித்திரன் சஞ்சிகை

முதன்முதலில் கொழும்பு கொட்டாஞ்சேனையில் உள்ள சென் பெனடிக்ற் மாவத்தையில் பல சிரமங்களுக்கு இடையில் 1964 இல் சிரித்திரனை வெளியிடத் தொடங்கினார். ஏழு ஆண்டுகள் கொழும்பில் இயங்கிய பின்பு யாழ்ப்பாணம் பிறவுண் வீதியில் இருந்து வெளியிட்டார். வெறும் சிரிப்புச் சஞ்சிகையாக மட்டுமல்லாமல் சிரிப்புடன் சிந்தனையையும் தூண்டும் பல சிறந்த ஆக்கங்களைச் சிரித்திரனில் பதிப்பித்தார்.  

## சுந்தரின் நூல்கள்
சிரித்திரன் சுந்தரின் கருத்தோவியங்கள் நூலாக *சிரித்திரன் சித்திரக் கொத்து* என்னும் நூலாக வெளிவந்திருக்கின்றன. *கார்ட்டூன் உலகில் நான்* என்று சுந்தரின் தன்வரலாற்று நூலாக வெளிவந்திருக்கிறது. மகுடி பதில்கள் நூலாக வெளிவந்தது.  

காலம், சுவைத்திரள் போன்ற சஞ்சிகைகள் *சிரித்திரன் சுந்தர் சிறப்பிதழ்*களை வெளியிட்டன.  

## இறுதிக் காலம்
1987 ஆம் ஆண்டில் இந்திய அமைதிப் படையினருடன் நிகழ்ந்த போரின் போது இடம்பெற்ற சம்பவங்களில் சிரித்திரன் அச்சகத்தின் சொத்துகள், அச்சகப் பொருட்கள் அனைத்தும் சூறையாடப்பட்டன. அத்துடன் அவரைப் பாரிசவாத நோய் பற்றிக் கொண்டது. வலது கரம் இயங்க மறுத்த நிலையில் இடது கரத்தால் எழுதி மீண்டும் சிரித்திரன் இதழை வெளியிட்டு வந்தார். 1995 மூன்றாம் ஈழப்போரின் போது இடம்பெற்ற வலிகாம இடப்பெயர்வின் போது மீண்டும் கடுமையான நோய்க்கு ஆளானார். வடமராட்சியிலேயே 1996 மார்ச் 3 ஆம் நாள் காலமானார். மிகக் குறுகிய காலத்தில் அவரது மனைவியும் காலமானார்.  

## மாமனிதர் விருது
தமிழீழ விடுதலைப் புலிகளின் தலைவர் வேலுப்பிள்ளை பிரபாகரனால் மாமனிதர் விருது வழங்கிப் பெருமைப்படுத்தப்பட்டார்.
# தலைச்சங்காடு சங்காரண்யேசுவரர் கோயில்



**தலைச்சங்காடு சங்காரண்யேசுவரர் கோயில்** என்பது தமிழ்நாடு மாநிலத்தின் பாடல் பெற்ற தலங்களில் ஒன்றாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 45ஆவது சிவத்தலமாகும். இக்கோயிலின் மூலவர் (சங்கு + ஆரண்யம் + ஈசுவரர் =) சங்காரண்யேசுவரர் ஆவார்.  

## அமைவிடம்
சம்பந்தர் பாடல் பெற்ற இத்தலம் மயிலாடுதுறை மாவட்டத்தில் மயிலாடுதுறை நகரின் அண்மையில் அமைந்துள்ளது.  

## அமைப்பு

வாயிலில் நுழைந்ததும் கோயிலின் வலப்புறம் அதிகாரநந்தி உள்ளது. வாயிலைக் கடந்ததும் விநாயகர், பலிபீடம், நந்தியைக் காணலாம். மாடக்கோயில் அமைப்பில் உள்ள இக்கோயிலின் மூலவர் சங்காரண்யேசுவரர் சன்னதிக்கு முன்பாக ஞானசம்பந்தர், நாவுக்கரசர், சுந்தரர், மாணிக்கவாசகர், பட்டினத்தார், கோச்செங்கணான், துவாரகணபதி உள்ளனர். மூலவருக்கு முன்பாக இருபுறமும் துவாரபாலகர்கள் உள்ளனர். திருச்சுற்றில் சண்டிகேஸ்வரர், மஹாவிஷ்ணு, ஜுரஹரர், ராமர், சீதை, வலம்புரி விநாயகர், பாலசுப்பிரமணியர் உள்ளனர். மூலவர் கோஷ்டத்தில் தட்சிணாமூர்த்தி, லிங்கோத்பவர், பிரம்மா உள்ளனர். அருகே தனியாக துர்க்கை உள்ளார். பலிபீடம், நந்திக்கு இணையாக கோயிலின் இடப்புறம் சௌந்தரநாயகி அம்மன் சன்னதி தெற்கு நோக்கி உள்ளது.  

## இறைவன், இறைவி
இக்கோயிலில் உள்ள இறைவன் சங்கவனேசுவரர், இறைவி சௌந்தரநாயகி.  

## சிறப்பு
சிறப்புலி நாயனார் அவதரித்த தலமெனப்படுகிறது. கபிலதேவ நாயனார் இத்தலம் பற்றிப் பாடிய பாடல் பதினொராம் திருமுறையில் இடம்பெறுகிறது. இத்தலத்தில் திருமால் வழிபட்டுப் பாஞ்ச சன்னியச் சங்கைப் பெற்றார் என்பது தொன்நம்பிக்கை.  

## வைணவத் திருத்தலம்
இக்கோயிலின் அருகே திருமங்கையாழ்வார் பாடிய நாண்மதியப் பெருமாள் எனும் வைணவத் திருத்தலம் அமைந்துள்ளது.
# விக்கிப்பீடியா:ஆண்டு நிறைவுகள்/சனவரி 3


**சனவரி 3**:  
- 1521 &ndash; திருத்தந்தை பத்தாம் லியோ ஆணை ஓலை மூலம் மார்ட்டின் லூதரை மதவிலக்கம் செய்தார்.
- 1653 &ndash; இந்தியாவில் கிழக்கத்தியத் திருச்சபை குடியேற்றவாத போர்த்துக்கீசரிடம் இருந்து விலகியது.
- 1754 &ndash; அம்பலப்புழா சமரில் கொச்சி அரசரதும், நாடிழந்த ஏனைய அரசர்களினது கூட்டுப்படைகளைத் தோற்கடித்து அவரை எதிர்த்தவர்கள் அனைவரையும் திருவிதாங்கூர் மன்னர் **மார்த்தாண்ட வர்மர்** (படம்) முறியடித்தார்.
- 1833 &ndash; போக்லாந்து தீவுகள் மீது பிரித்தானியா உரிமை கோரியது.
- 1974 &ndash; யாழ்ப்பாணத்தில் நான்காவது உலகத் தமிழாராய்ச்சி மாநாடு ஆரம்பமானது.
- 1994 &ndash; முன்னாள் இனவொதுக்கல் தாயகங்களில் இருந்து ஏழு மில்லியனுக்கும் அதிகமானோர் தென்னாப்பிரிக்காவின் குடியுரிமையைப் பெற்றனர்.
- 2015 &ndash; போகோ அராம் போராளிகள் வட-கிழக்கு நைஜீரியாவில் பாகா நகரைக் கைப்பற்றி இரண்டாயிரத்துக்கும் அதிகமானோரைக் கொன்று குவித்தனர்.
**புஷ்பவல்லி** (பி.&nbsp;1925) **பொ. வே. சோமசுந்தரனார்** (இ.&nbsp;1972) **எம். எஸ். கோபாலகிருஷ்ணன்** (இ.&nbsp;2013)
# விக்கிப்பீடியா:ஆண்டு நிறைவுகள்/சனவரி 4


**சனவரி 4**: பர்மா - விடுதலை நாள் (1948)  
- 1762 &ndash; எசுப்பானியா, நாபொலி ஆகிய நாடுகள் மீது இங்கிலாந்து ஏழாண்டுப் போரை ஆரம்பித்தது.
- 1889 &ndash; இலங்கையில் சபரகமுவா மாகாணம் என்ற புதிய மாகாணம் சேர் ஈ. என். வோக்கர் என்பவரால் உருவாக்கப்பட்டது.
- 1948 &ndash; பர்மா ஐக்கிய இராச்சியத்திலிருந்து விடுதலை பெற்று குடியரசானது. யு நூ அதன் முதலாவது பிரதமர் ஆனார்.
- 1958 &ndash; முதலாவது செயற்கைக் கோள் ஸ்புட்னிக் 1 தனது சுழற்சிப் பாதையை விட்டு விலகி பூமியில் வீழ்ந்தது.
- 1959 &ndash; சோவியத்தின் லூனா 1 சந்திரனுக்கு மிக அண்மையில் சென்ற விண்கலம் ஆனது.
- 2004 &ndash; **இசுப்பிரிட்** (படம்) என்ற நாசாவின் தரையுளவி செவ்வாயில் தரையிறங்கியது.
- 2010 &ndash; உலகின் அதியுயர் கட்டடம் புர்ஜ் கலிஃபா துபாயில் அதிகாரபூர்வமாகத் திறந்து வைக்கப்பட்டது.
**எஸ். எஸ். வாசன்** (பி.&nbsp;1903) **சேசாத்திரி சுவாமிகள்** (இ.&nbsp;1929) **திருக்குறள் வீ. முனிசாமி** (இ.&nbsp;1994)
# ஜனவரி 2007

**'''செய்தித் தொகுப்பு'''**

| இலங்கை | இலங்கையின் கிழக்கே மட்டக்களப்பு மாவட்டத்தில் இதுவரை விடுதலைப்புலிகளின் கட்டுப்பாட்டில் இருந்த வாகரையைத் தாம் கைப்பற்றிவிட்டதாக இலங்கை இராணுவம் கூறியுள்ளது. | பிபிசி |
| --- | --- | --- |
| **15 ஜனவரி 2007** |  |  |
| ஈராக் | முன்னாள் ஈராக்கிய அதிபர் சதாம் ஹுசேனின் உறவினர் பர்சான் இப்ராகிம், முன்னாள் ஈராக்கிய பிரதம நீதிபதி அவாட் ஹமெட் ஆகியோர் 1982 ஆம் ஆண்டில் 148 ஷியைட் முஸ்லிம்கள் கொல்லப்பட்ட நிகழ்ச்சியில் உடந்தையாக இருந்த குற்றத்திற்காகத் தூக்கிலிடப்பட்டனர். | பிபிசி |
| **6 ஜனவரி 2007** |  |  |
| இலங்கை | காலி மாவட்டம் மீட்டியகொட சீனிகம பகுதியில் இடம்பெற்ற பேருந்துக் குண்டுவெடிப்பில் 15 பொதுமக்கள் வரையில் கொல்லப்பட்டும் 40 பேர் வரை படுகாயமும் அடைந்தனர். இது புலிகளின் செயலாகும் என இலங்கை அரசு குற்றஞ்சாட்டியுள்ளது. புலிகள் இதனை மறுத்துள்ளனர். | பிபிசி |
| **5 ஜனவரி 2007** |  |  |
| இலங்கை | கொழும்பிலிருந்து 36கிமீ தொலைவில் நித்தம்புவ என்ற இடத்தில் இடம்பெற்ற பேருந்துக் குண்டுவடிப்பில் 6 பொதுமக்கள் கொல்லப்பட்டும் 50 பேர் வரை காயமடைந்தும் உள்ளனர். இது புலிகளின் செயலாகும் என இலங்கை அரசு குற்றஞ்சாட்டியுள்ளது. | புதினம் |
| **2 ஜனவரி 2007** |  |  |
| இலங்கை | மன்னாரில் இலுப்பைக்கடவையில் இடம்பெற்ற இலங்கைப் படையினரின் வான் தாக்குதலில் 8 சிறுவர்கள் உட்பட 15 பொதுமக்கள் கொல்லப்பட்டனர். 40 பேர் படுகாயமடைந்தனர். | புதினம் |

---
# டிசம்பர் 2006

**செய்தித் தொகுப்பு**  

- டிசம்பர் 30: முன்னாள் ஈராக்கிய அதிபர் சதாம் உசேன் பல்வேறு மனித உரிமை மீறல் வழக்குகளில் குற்றவாளியாகக் காணப்பட்டுத் தூக்கிலிடப்பட்டார்.

- டிசம்பர் 28: எதியோப்பிய மற்றும் சோமாலிய அரசுத் துருப்புக்களும் சோமாலியா தலைநகர் மொகடிசுவைக் கைப்பற்றியதை அடுத்து இஸ்லாமிய போராட்ட அமைப்பின் போராளிகள் தலைநகரைக் கைவிட்டு வெளியேறினர்.

- டிசம்பர் 21: ஈழத்தின் மறுமலர்ச்சி எழுத்தாளர் **வரதர்** தனது 83ஆவது வயதில் யாழ்ப்பாணத்தில் காலமானார்.

- டிசம்பர் 14: தமிழீழ விடுதலைப் புலிகளின் அரசியல் ஆலோசகரும் தத்துவ ஆசிரியருமான அன்ரன் பாலசிங்கம் தனது 68 ஆவது வயதில் லண்டனில் காலமானார். இவர் அண்மைக் காலத்தில் புற்று நோய்க்கும், 90களிலிருந்து நீரழிவு நோய்க்கும் உட்பட்டிருந்தார்.

- டிசம்பர் 9: ஈழத்துக் கவிஞர் **சு. வில்வரத்தினம்** தனது 56ஆவது வயதில் கொழும்பில் காலமானார்.

- டிசம்பர் 1: விக்கி செய்திகள் ஆரம்பம்.

- டிசம்பர் 1: உலக எய்ட்ஸ் நாள்.

- டிசம்பர் 1: 15ஆவது ஆசிய விளையாட்டுக்கள் தோஹாவில் தொடக்கம்.